OpenLLM-France/wikimedia huggingface dataset:
# ESI-Tecnalia

European Software Institute (ESI-Tecnalia) Eusko Jaurlaritzak, Europako Batzordeak eta hainbat enpresek sortutako antolakundea da eta Zamudion du egoitza.
Pyme (enpresa Txiki eta Ertainak) teknologikoentzat «munduko kalitate markarik» onentzat jotzen da. Euskal zentro teknologiko honek enpresa eta segurtasun kudeaketarako, eta software eta sistemen garapen prozesuentzat egiten du lan. Amerikako Estatu Batuetan bulego berria ireki du duela urtebete munduko software merkatu handienari ekiteko helburuarekin.
Geroari begira zentro honen lan helburuetako bat da ESInet merkataritza sarearen eta ESIcenters nazioarteko software bikaintasunaren zentroen multzoa sendotzea. 2005ean Zamudioko zentroak IT Mark plazaratu zuen. IT Mark ziurtagiriak IKTen sektorean produkzio eta sistemen mantenurako lan egiten duten Pymeen prozesuetan kalitatea eta heldutasuna egiaztatzen du. CTIC Fundazioarekin hitzarmen bat sinatu zuen. 66 langile eta 10 bekadun ditu eta 2004an 46 proiektu gauzatu eta bere salmentak 6,8 milioi eurotara iritsi ziren.

## Erreferentziak

* 1 2 3 Udalaitz, Daniel. (2006ko maiatzaren 14a). «Zer da: ESI-Tecnalia» Argia CC-BY-SA lizentzia.

## Kanpo estekak

* Datuak: Q5413220
# ESPN

ESPN (jatorriz, Entertainment and Sports Programming Network) ordainpeko telebista kate talde estatubatuar bat da, kiroletan espezializatua eta ESPN Inc.-en jabetzakoa, The Walt Disney Company (%80) eta Hearst Communications (%20) enpresek batera osatzen duten enpresarena. 1979an sortu zuen konpainia Bill Rasmussenek, Scott Rasmussen semearekin eta Ed Eganekin batera.
ESPNk Bristol-en (Connecticut) kokatutako estudioetatik transmititzen du nagusiki. Miamin, New Yorken, Seattlen, Charlotten eta Los Angelesen ere bulegoak ditu. Gaur egun, James Pitaro ESPNko presidentea da, eta kargu hori bete du 2018ko martxoaren 5etik, John Skipperrek 2017ko abenduaren 18an karguari uko egin eta gero. ESPN kirol-sare arrakastatsuenetako bat da, baina kritika ugari jaso ditu; besteak beste, estaldura partziala, interes-gatazkak eta banakako irratiekin eta analistekin izandako eztabaidak.
2018ko irailetik aurrera, ESPN eskuragarri dago Estatu Batuetan telebista duten 86 milioi familia ingururentzat (telebista ordaintzen duten etxeen % 93,2k).
Estatu Batuetan dituen intsignia kanalaz eta lotutako zazpi kanalez gain, ESPNk 200 herrialde baino gehiagotan transmititzen du. Eskualdeko kanalak ditu Australian, Latinoamerikan, Herbehereetan eta Afrikan. Kanadan, % 20ko parte-hartzea du The Sports Network (TSN) eta bere bost kate ahizpetan.
2011n, ESPNren historia eta gorakada Those Guys Have All the Fun liburuan kontatu ziren. James Andrew Millerrek eta Tom Shalesek idatzitako eta Little, Brown and Company etxeak argitaratutako liburu ez-fiktizioa da.

## Erreferentziak

* ↑ «John Skipper is promoted to ESPN president - Los Angeles Times» Los Angeles Times 2012ko urtarrilaren 27a.
* ↑ «Schreiber: Breaking down the bias» ESPN.com 2008ko abuztuaren 14a.
* ↑ «Nielsen coverage estimates for September see gains at ESPN networks, drops at MLBN and NFLN» Awful Announcing 2018ko urriaren 10a.
* ↑ «ESPN, Inc. | television network» Encyclopedia Britannica.

## Kanpo estekak

* www.espn.com
* ESPN Kirolak (AEB) AEB).
* Datuak: Q217776
* Multimedia: ESPN / Q217776
# ESDRAM

ESDRAM edo Enhanced SDRAM memoriak SDRAM txiparen barruan memoria estatiko txiki bat dakar. Horri esker atzipen konkretu batzuk memoria azkar honen bidez atzitu ahalko dira prestazioak hobetuz. Gaur eguneko prozesagailuetako katxe memoriaren antzeko kontzeptuan oinarritzen da.

## Kanpo estekak

* Datuak: Q12256445
# ESC Clermont Business School

ESC Clermont Business School Clermont-Ferranden campusak dituen Europako enpresa eskola da. 1919an sorturik. 2019an Financial Times egunkari britainiarrak ESC Clermont, Europako 95 enpresa eskola hoberenen artean sailkatu zuen. Horrez gain, ESC Clermont doktoretza programa bat eskaintzen du, baita marketin, finantza eta negoziogintza bezalako master programa bereziak ere. Bere programek nazioarteko hiru akreditazio dituzte: AMBA, EPAS eta AACSB. 13.000 ikasle ohi enpresa munduan eta politikagintzan aritzen dira, hala nola Jean-Pierre Caillard (Groupe Centre-France La Montagne-eko lehendakaria) eta Claude Wolff (Chamalières alkatea).

## Erreferentziak

* ↑ (Ingelesez)European Business School Rankings 2019
* ↑ (Ingelesez)Triple accredited business schools (AACSB, AMBA, EQUIS)

## Kanpo estekak

* Webgune ofiziala
* Datuak: Q3578432
* Multimedia: École supérieure de commerce de Clermont / Q3578432
# ESIEE Paris

ESIEE Paris Marne-la-Valléen dagoen ingeniaritza eskola handi bat da. Eskola 1904an sortu zen École Breguet izenarekin.
Parisko ESIEEk bere ikasleei ingeniaritza orokorreko prestakuntza eskaintzen die, sistema industrial konplexuak diseinatzeko, ekoizteko eta gainbegiratzeko helburuarekin, muga ekonomiko zorrotzak betez eta nazioarteko ingurune bati aurre eginez. Horretarako, ikastetxeak prestakuntza zientifiko eta teknologiko aurreratua eskaintzen du, maiz eguneratzen dena puntako teknologien aldaketei jarraitzeko eta hizkuntzen, kultura orokorraren, ekonomia eta humanitateen irakaskuntzarekin duen loturarekin osatzen dena.

## Lizentziatu ospetsuak

* Marcel Dassault, frantses aeronautika-ingeniaria eta enpresa-gizona izan zen

## Erreferentziak

* ↑ Un « MIT » français à l'est de Paris
* ↑ Esiee Paris
* ↑ Champs-sur-Marne : après-midi portes ouvertes à l’Esiee Paris samedi

## Kanpo estekak

* Datuak: Q3046113
* Multimedia: ESIEE Paris / Q3046113
# ESAIT

ESAIT edo Euskal Selekzioaren Aldeko Iritzi Taldea Euskal Herriko selekzioaren ofizialtasuna lortzea helburua duen taldea izan zen. 1995eko udazkenean sortu zen.
2015ean amaitutzat eman zuen bere bidea, ofizialtasunaren aldeko eskaeran «jauzia» egon zela nabarmenduz.

## Ikus, gainera

* Euskal Herriko futbol selekzioa
* Euskal Herriko saskibaloi selekzioa
* Plataforma Pro Seleccions Esportives Catalanes

## Erreferentziak

* ↑ Etxeberria, Julen. (2015-03-21). «ESAITek amaitutzat eman du bere bidea» Berria.

## Kanpo estekak

* ESAITen webgunea
* Elkarrizketa Argian
* Datuak: Q12256444
# Egutegi zelta

Egutegi zelta egutegi multzo bat da, historian zehar nazio zeltek erabilitakoak biltzen dituena.
| Zehaztapena | Protozelta | Galiera | Irlandera zaharra/Tarteko irlandera | Eskoziako gaelera | Manxera | Galesa | Kornubiera | Bretainiera |
| Egun / 24 orduko denboraldia | *latįon | lat (abreviatura, Coligny) | la(i)the | là, latha | laa | | | |
| Egun | *diį- | (sin)diu (to)day | dia | dia | je | dydd | dydh | deiz |
| Gau | *nokWt-, *ad-akWi-(?) | (tri)nox "(3)-gau, (decam)noct- "(10)-gau-" | nocht, adaig | nochd, oidhche | noght, oie | noeth, nos | neth, nos | neiz, noz |
| Aste (zortzi gau/egun) | *oktu-nokWt- / *oktu-diį- | | | | | wythnos "8 gau" | | eizhteiz "8 egun" |
| Hamabostaldi | *kWenkWe-decam-nokWt- | | cóicthiges "15 (egun)" | | | pythefnos "15 egun" | | pemzektez |
| Hilabete | *mīss- | mid | mí | mìos | mee | mis | mis | miz |
| Urte | *bl(e)id-anī- | b[l]is (laburdura, Coligny) | bliadain | bliadhna | blein | blwydd, blwyddyn | bledhen | bloavezh, bloaz |
| Urtaro, denboraldia | *ammn, *ammn-stero-, *ratio-, *pritu- | amman | amm, aimser, ráithe | àm, aimsir | imbagh, emsher | amser, pryd | amser | amzer |
| Negu | *gijamo | giamo- | gem, gemred | geamhradh | geurey | gaeaf | gwav | goañv |
| Udaberri | *ers-āko "negu amaiera)" (alt. *uesr-āko "udaberri garaia"), *ues-ant-ēn-, *ro-bertiā ("uraldi, uholde") | | earrach | earrach | arragh | gwanwyn | gwainten | reverzi (Bretainiera zaharrean: berpizkunde) |
| Uda | *samo | samo- | sam, samrad | samhradh | sourey | haf | hav | hañv |
| Udazken | *uφo-gijam-r- "negu aldera", *kintu-gijamo "neguaren hasiera", *sito-[...] | | fogamur | foghar | fouyr | cynhaeaf, hydref | kydnyav/kynyav, hedra, | here, diskar-amzer ("beheraldiko urtaroa") |
| Maiatz | *kintu-samVn- (V=zehaztu gabeko bokala) "udaren hasiera" | | Cétamain | Cèitean | | Cyntefin | | |
| Ekain | *medio-samVn- (V=zehaztu gabeko bokala) "uda erdia" | | Mithem(on) | | | Mehefin | Metheven | Mezeven |

## Erreferentziak

* ↑ Jackson, Kenneth Hurlstone. A historical phonology of Breton, Dublin Institute for Advanced Studies, 1967, p. 296, p. 248.
* ↑ Hamp, Eric. "The Indo-European Roots *bher- in the Light of Celtic and Albanian", in Zeitschrift für celtische Philologie, Volume 39, 1982, pp. 205-218.

## Ikus gainera

* Colignyko Egutegia
* Euskal egutegia

## Kanpo estekak

* (Ingelesez) Colignyko egutegia
* (Ingelesez) Halloween eguna: Colignyko egutegia
* Datuak: Q544443
# Eguzki-argitasun

Astrofisikan, eguzki-argitasuna izarren argitasuna adierazteko erabiltzen den argitasun unitatea da. Eguzkiak duenaren berdina da.
Balioa, wattetan adierazita (W), honako hau da:
    $L_{\odot }=3{,}828\times 10^{26}\;{\rm {W}}$
Sistema zegesimalean, eguzki-argitasunaren zenbakizko balioa 10$^7$ aldiz biderkatzen da, watt (edo segundoko joule) segundoko ergetik ordezkatzen baita. Eguzkiaren argitasuna gutxi gorabehera honela kalkulatzen da:
    $L_{\odot }\simeq 4\times 10^{33}\;{\rm {erg}}\cdot {\rm {s}}^{-1}$
Eguzki masaren balioa gutxi gora-behera 2×10$^{33}$ g. denez, unitate hauetan eguzki argitasunaren zenbaki balioa eguzki masaren bikoitza da gutxi gora-behera. Hau da, L / M ~ 2.

## Izarren argitasuna

| Izena | Beste izena | Izar mota | Sailkapena | Argitasuna (L$_{Sol}$) |
| Proxima Centauri | V645 Centauri | Nano gorri | M5.5Ve | 0,000138 |
| Van Maanenen izarra | GJ 35 | Nano zuri | DZ7 | 0,00018 |
| 61 Cygni A | V1083 Cygni | Nano laranja | K5.0V | 0,15 |
| Eguzkia | | Nano hori | G2V | 1 |
| Vega | Alpha Lyrae | Sekuentzia nagusiko izar zuri | A0V | 37 |
| Aldebaran A | Alpha Tauri | Erraldoi laranja | K5III | 350 |
| Gacrux | Gamma Crucis | Erraldoi gorri | M3.5III | 1500 |
| Bellatrix | Gamma Orionis | Erraldoi urdin | B2III | 6400 |
| Aludra | Eta Canis Majoris | Supererraldoi urdin | B5Ia | 66.000 |
| Pistola Izarra | V4647 Sagittarii | Izar aldakor urdin argitsu | | >1.000.000 |

## Erreferentziak

* ↑ (Ingelesez) Ribas, Ignasi. (2010eko otsaila). Solar and Stellar Variability: Impact on Earth and Planets, Proceedings of the International Astronomical Union, IAU Symposium. in: The Sun and stars as the primary energy input in planetary atmospheres. 264, 3–18 or. doi:10.1017/S1743921309992298. Bibcode: 2010IAUS..264....3R..
* ↑ iau.org, 2015

## Kanpo estekak

* Datuak: Q843877
# Eguzki-bela

Eguzki-bela espazio zunda eta espaziontzientzako motorren erabilpenaren alternatiba edo gehigarria den propultsio sistema bat da. Eguzki-belek espaziontzietatik kanpo dauden iturriek sortu edo igorritako bulkadak bereganatzen dituzte, modu honetan espaziontziek ez dute eurekin batera motor edo erregairik garraiatu beharrik, espaziontziaren pisua nabarmenki arinduz, eta horrela abiadura handiagoak hartzea ahalbideratuz. Bereganatzeko gai diren bulkada-iturrien arabera, motorrak bi multzo handietan sailka daitezke:
Eguzki-belek eskeintzen duten potentzia eskasa dela eta, metodo honekin propultsatuak diren espaziontziak espaziora ohiko suziri baten bidez jaurti behar dira. Jada atmosferatik kanpo daudela, beren azelerazioa oso geldoa da, beren abiadura 100 km/h-ko areagotzeko egun osoa behar izan baitezakete. Halere, suziriek ez bezala, bulkada bela batean etenaldiekin burutzen da, ondorioz denboraren poderioz belek gaur egungo zurrusta-propultsio bidezko sistemek baino abiadura askoz ere handiagoak lor ditzakete.
Eguzki-belen garapena nahiko berria da, eta gaur egun arte IKAROS zunda bakarrik lortu da arrakastaz jaurtitzea, partzialki metodo honekin propultsatua, baina XXI. mendearen hasieran espazio-agentziak teknologia honen garapenean dihardute. Eguzki-belei buruz "egunen batean izarretara eraman gaitzakeen teknologia ezagun bakarra" dela esan izan da.

## Kanpo estekak

* Datuak: Q368891
* Multimedia: Solar sails / Q368891
# Egutegi hindu

Egutegi hindua Indiako hainbat eskualdeko egutegi eta egutegi nazionalaren izena da, batzuk kalkulatuak eta besteak astronomikoak (eguzkian zein ilargian oinarrituak) direnak. Edonola ere hilabete eta egunen izenak mantentzen dituzte.

## Kanpo estekak

* Datuak: Q190552
* Multimedia: Hindu calendars / Q190552
# Eguzki-dantza

Eguzki-dantza gaur egungo AEB eta Kanadako lurraldeetako amerindiar herri batzuetan egin ohi den zeremonia bat da, batez ere lautadetako herriek ospatu ohi dute.
Europarrek Mendebalde Urruna kolonizatu eta AEB eta Kanada eratzean, bi herrialde horietako legediak mota honetako zeremoniak debekatu eta euren ama hizkuntzetan mintzatzen jarraitu zuten amerindiarrak legez kanpo lagatzera ere iritsi zen. Euren kulturaren ohitura eta zati ziren zeremonia hauek egiten jarraitu zuten amerindiarrak espetxeratuak edota erailak izan ziren. Ondorioz, euren kultur ondarea gorde eta etorkizuneko belaunaldiek ezagutzeko helburuz, zeremonia hauetako gehienak ezkutukoak bilakatu eta sekretuan burutu ziren.
Herri edo tribu bakoitzak erritu hau burutzeko bere era du, baina orokorrean hainbat dantza, danbor eta otoitz amankomun dituzte. Kasi batzuetan piercing motako erritua ere badute, bular, beso edota bizkarrean zeremonian zehar haragia urratzen duten hezur zorrotzak sartzen direlarik. Eguzki dantza askotan partaideen argazkiak ateratzea gaizki ikusia dago edo ez da gizalegezkoa, euren duintasunaren aurkakoa delako sineskera baitago.
Bi sexuko partaideek dantza egin ohi dute, bai gizon zein emakumeek. Azken urteetan, gainera, kanpotarrek ere parte har dezakete, zenbait kasutan.

## Zinema

Ziurrenik mundu osoan dantza honen ezagupena gehien hedatu zuen filma 1970 ko A Man Called Horse (Zaldi Izeneko Gizona) izan zen, honetan Richard Harris irlandar aktoreak bi hezur zorrotzek bularreko haragia urratu arte eguzki-dantza dantzatzen duen eszena aski ospetsua bilakatu zen.

## Bibliografia

* Mi vida es mi danza del sol, Leonard Peltier (Txalaparta). ISBN 84-8136-242-5

## Kanpo estekak

* Datuak: Q263937
* Multimedia: Sun Dance / Q263937
# Don't ask, don't tell

Don't ask, don't tell, euskaraz: «Ez galdetu, ez aipatu», 1993ko abenduaren 21etik 2011ko irailaren 20ra Ameriketako Estatu Batuetako Indar Armatuetan homosexualitateari buruz indarrean egondako politikak jasotako izendapena da. Legedi Federalak (10 U.S.C. § 654) ezarri eta 2010eko abenduaren 16ean Ameriketako Estatu Batuetako Ordezkarien Etxeak eta 2010eko abenduaren 18an Ameriketako Estatu Batuetako Senatuak atzera bota ondoren, abenduaren 22an Barack Obama presidenteak indargabetu zuen.
Legeak AEBetako Indar Armatuetako homosexual edo bisexual orori Armadako kidea zen artean bere sexu-joera ezagutzera ematea edo homosexualitateari buruz mintzatzen debekatzen zien, 10 U.S.C. § 654 (b) atalean adierazitako salbuespen egoeretan bakarrik. Bestalde, "ez galdetzeak", debekatutako jokaerarik ez balegoke, goi karguek bere zerbitzupeko kideen sexu-joerei buruzko galdeketa edo ikerketa burutzeko debekua ezartzen zuen. Legeak "bere sexu-joera jakitera eman edo jarduera homosexualak izaten saiatzen den" edonori Estatu Batuetako Indar Armatuetan zerbitzatzea debekatzen zion, horrek "goi estandar morala, orden ona eta disziplina, eta gaitasun militarraren funtsa den unitatearen irmotasunarentzat onartezina den arrisku nabarmengaitza sortu dezakelako".

## Kanpo estekak

* Datuak: Q135475
* Multimedia: Don't ask, don't tell / Q135475
# Don (ibaia)

Don (errusieraz: Дон, translit.: Don) mendebaldeko Errusiako ibairik handienetako bat da. Tula oblasteko Novomoskovsk hiritik hurbil jaio eta Azoveko itsasora isurtzen da. 1.870 kilometroko luzera eta 422.000 km²-ko arroa ditu. Ibaiadar nagusia Donets du.

## Geografia

Errusiako erdialdeko goi-ordokian jaiotzen da, Novomoskovsk hiritik hurbil, eta Azov itsasoko Taganrogeko badian isurtzen da, delta handi bat eratuz. Bere adarren artean aipagarriak dira Donets (1.016 km) eta Khoper (1.008 km) ibaiak. Egiten dituen 1.870 km-an zehar Rostov Don, Lebedian, Zadonsk, Pavlovsk eta Kalatx-na-Donu hirietatik igarotzen da. Martxotik azarora bitartean ontziz ibil daiteke 70 km-an zehar. Ubide batek Volga ibaiarekin lotzen du Volgogradotik hurbil. Garrantzi handiko indarretxeak daude.

## Hidrometria

Don ibaiaren emaria 1891-1984 bitartean neurtua izan da Razdorskaian. Gune horretan, drainatutako eremuak 378.000 km² ditu, arro osoaren % 88,8. Urteko batez besteko emaria 790 m³/s. Emari handiena maiatzean du (2626,7 m³/s) eta txikiena abenduan (314,2 m³/s).
Don ibaiaren batezbesteko emariak (m³/s), Razdorskaian neurtuak Datuak: 1891 eta 1984 artean

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/04/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Europako toponimia fisikoa. .
* ↑ Don River Global.britannica.com
* ↑ Don ibaia Razdorskaian Grdc.sr.unh.edu

## Kanpo estekak

* Datuak: Q1229
* Multimedia: Don River / Q1229
# Don Bowie

Don Bowie (Kanada, 1969ko abenduaren 9a) eskalatzaile profesionala da. Bowiek eskalatzeko egin dituen ahaleginek Nepal, Pakistan, Tibet, Afrika, Hego Amerika, Mexiko, Estatu Batuak eta Kanadako Goi Artikoko eskualderik urrunenetara eraman dute. Goi mailako alpinista izateaz gain, eskiko mendizale aditua, mendiko txirrindulari amorratua eta distantzia luzeko bidezidorretako korrikalaria da, eta idazle, zinemagile eta argazkilari gisa bere eskaladako balentriak erretratatzen dituzten hainbat proiektu garatzen ditu. Gaur egun Bowie Bishopen bizi da, Kalifornian, non Inyo konderriko Sheriffeko Bilaketa eta Erreskate Taldeko kide aktibo bezala jarduten duen.
Iñaki Otxoa de Olzaren erreskatearen saiakeran parte hartu zuen Annapurnan.

## Igoera nabermenenak

* 2005 Broad Peak (8.047m) Karakorum, Pakistan, mendebaldeko gandorra, bakarrik (7.800 metrotaraino)
* 2006 Cho Oyu (8.188m) Tibet Himalaia, Poloniar Gandorraren aldaera (8.000 metrotaraino)
* 2006 Annapurna^ (8.091m) Nepal Himalaia, Ekialdeko Gandorra, bide berria (7.300 metrotaraino)
* 2007 K2 (8.611m) Karakorum, Pakistan, bide berria (6.800 metrotaraino) Abruzzi Spur (gailurra)
* 2008 Annapurna (8.091m) Nepal Himalaia, Hego Aurpegia/Ekialdeko Gandorra (7.300 metrotaraino)
* 2008 Distaghil Sar (7.886m) Hispar Range, Pakistan, bide berriko saiakera
* 2008 Izenik Gabeko Mendia (5.811m) Hispar, Pakistan, lehenengo igoera (gailurra)
* 2008 Izenik Gabeko Mendia (6.347m) Hispar, Pakistan, bigarren igoera (gailurra)
* 2008/9 Broad Peak (8047m) Karakorum, Pakistan, Mendabaldeko Gandorra, neguan (7.000 metrotaraino)
* 2009 Gasherbrum III (7.952m) Karakorum, Pakistan, Ipar Aurpegia, bide berria (7.300 metrotaraino)
* 2010 Gasherbrum I (8.068m) Karakorum, Pakistan, Japoniar Korridorea (gailurra)
* 2011 Cho Oyu (gailurra) Ueli Steckekin batera
* 2019 Annapurna (gailurra) sei saioren ondoren

## Kanpo estekak

* Don Bowieren instagram kontua
* Datuak: Q5292301
# Don't be too CNN

Don't be too CNN (txinera sinplifikatuz: 做人别太CNN) Mu Rong Suan abeslari txinatarrak abesturiko abestia da. Abestia, Tibeten 2008an egondako istiluetan CNN telebista kateak eta Europa eta Ameriketako Estatu Batuetako komunikabideen manipulazioa salatzeko kaleratu zen Txinako Herri Errepublikako hainbat webguneetan 2008ko apirilean.

## Ezaugarriak

Abestia, bideo moduan zabaldu zen eta bertan abestiaren abeslariaren argazkiak, Tibeti buruzkoak, eta Alemaniako eta Ameriketako Estatu Batuetako webgune ezberdinek Tibeten egondako istiluei buruzko argitaraturiko albisteen manipulazioaren adibideak agertzen dira.
Abestia 2008ko entzunenetakoa izan zen Txinako Herri Errepublikan.

## Kanpo estekak

* (Ingelesez) Abestia Youtube.com webgunean.
* (Gaztelaniaz) Europa eta Estatu Batuetako komunikabideen manipulazioa Tibeteko istiluei buruz Rebelion.org webgunean.
* Datuak: Q12256330
# Don (Trento)

Don Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 274 biztanle ditu, 5,11 kilometro koadroko azaleran banatuta.

## Mugakideak

Donek honako udalerri hauekin egiten du muga:
Amblar Coredo Romeno Sfruz

## Kanpo estekak

* Datuak: Q270877
* Multimedia: Don (Amblar-Don) / Q270877
# Don Balón

Don Balón Kataluniako Bartzelona hiriburuan argitaratzen den kirol aldizkari bat da, bere edukia nagusiki futbolari buruz espezializatua dago.
1975eko urriaren 7an Editorial Don Balón, S. A. enpresak sortu zuen. 36 urteren ondoren, 2011ko irailaren 6an argitaratzetik utzi zion.
2015eko martxoaren 15ean berriz ere argitaratzen hasi zen. Gaur egun Espainiaz gain, herrialde ezberdinetarako edizio bereziak ere argitaratzen ditu, tartean Argentina, Guatemala, Ekuador, Uruguai, Venezuela, Txile, Kolonbia, Mexiko, Bulgaria, Bolivia, Paraguai, AEB, Peru eta Costa Rica.

## Kanpo estekak

* Webgune ofiziala (Gaztelaniaz)
* Datuak: Q1238923
# Don Benito

Don Benito Badajozko udalerria da (Extremadura, Espainia), Vegas Altas eskualdean dagoena.
2009ko urtarrilaren 1eko erroldaren arabera 35.791 biztanle zituen.
Epai-barrutiko hiriburua da.

## Ekonomia

Nekazaritzan oinarrituriko hiria da: abere hazkuntza (ardi eta txerri aziendak); laboreak, olibondoak, fruituak eta lekadunak.

## Demografía

    Iturria: INE

## Irudi galeria

* Extremadura plaza
* Museo etnografikoa
* Espainia plazako Santiago eliza
* La Majonako bustua (III. mendekoa)

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q636120
* Multimedia: Don Benito / Q636120

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Don Carlos

    Artikulu hau Verdiren operari buruzkoa da; erregenahi karlista gaitzat duena beste hau da: «Karlos Maria Isidro Borboikoa»
Don Carlos (eusk: 'On Karlos'; italieraz: Don Carlo) bost aktotan banatutako grand opera bat da, Giuseppe Verdiren musika eta Joseph Méry eta Camille du Locleren libretoa duena. Friedrich Schillerren Dom Karlos, Infant von Spanien antzezlanean oinarrituta dago. 1867ko martxoaren 11n estreinatu zuten Parisko Opera antzokian.
Operak Karslos Austriakoaren (1545–1568) bizitza eta arazoak azaltzen ditu: Elisabet Valoiskoaren senargai izan arren, azken Italiako Gerraren bake-itunean Filipe II.a Espainiakoarekin ezkondu zen.

## Pertsonaiak

| Pertsonaia | Tesitura | Estreinaren antzezle-zerrenda 1882-2-5 (zuzendaria: François George-Hainl) |
| Filipe II.a Espainiakoa (Philippe) | baxu | Louis-Henri Obin |
| On Karlos (Don Carlos) | tenor | Jean Morère |
| Rodrigo (Rodrigue) | baritono | Jean-Baptiste Faure |
| Inkisidore handia (Diego de Espinosa) | baxu | Joseph David |
| Elisabet Valoiskoa | soprano | Marie-Constance Sass |
| Eboliko printzesa | mezzosoprano | Pauline Guéymard-Lauters |
| Monje bat (Karlos V.a Espainiakoa) | baxu | Armand Castelmary |
| Thibault | soprano | Leonia Levielly |
| Ahotsa zeruan | soprano | |
| Lermako kondea | tenor | Gaspard |
| Errege-heraldoa | tenor | Mermant |
| Arembergeko kondesa | Mutua | Dominique |

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-08-01).
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Budden, Julian. (1981). The Operas of Verdi. 3 Londres: Cassell, 4 or. ISBN 0-304-30740-8..

## Kanpo estekak

* Datuak: Q179110
* Multimedia: Don Carlos (opera) / Q179110